SCC หน้าบานเคมีภัณฑ์ดันกำไร Q3/59 แตะ 1.4 หมื่นลบ.
SCC หน้าบานธุรกิจเคมีภัณฑ์ดันกำไร Q3/59 เพิ่มขึ้น 57% อยู่ที่ 1.41 หมื่นลบ. จากปีก่อนอยู่ที่ 9 พันลบ. ขณะที่กำไรงวด 9 เดือนแรก อยู่ที่ 4.36 หมื่นลบ. เพิ่มขึ้น 28% จากปีก่อนอยู่ที่ 3.39 หมื่นลบ.
26 ต.ค. 2559

บริษัท ปูนซิเมนต์ไทย จำกัด(มหาชน) หรือ SCC รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 1.41 หมื่นล้านบาท หรือมีกำไรสุทธิ 11.74 บาทต่อหุ้น เพิ่มขึ้น 57% จากช่วงเดียวกันของปีก่อนที่มีกำไรสุทธิ 9พันล้านบาท หรือมีกำไรสุทธิ 7.50 บาทต่อหุ้น
ทั้งนี้ผลการดำเนินงานของบริษัทมีกำไรเพิ่มขึ้นเนื่องจาก ธุรกิจเคมีภัณฑ์มีผลการดำเนินงานที่ดีขึ้นอย่างต่อเนื่อง ประกอบกับมีการตั้งสินทรัพย์ภาษีเงินได้รอการตัดบัญชีจ านวน 1,800 ล้านบาท เอสซีจีมีEBITDA เท่ากับ 20,623 ล้านบาท เพิ่มขึ้น 8% 
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 4.36 หมื่นล้านบาท หรือ 36.34 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 3.39 หมื่นล้านบาท หรือ 28.29 บาทต่อหุ้น